 **Obvešča**

 **OBČINA GORNJI PETROVCI V ŠTEVILKAH**

Po podatkih Poslovnega registra Slovenije (stanje 11.12.2017) je bilo v občini Gornji Petrovci registriranih 150 poslovnih subjektov, od tega je bilo v obdobju januar – november 2016 novoustanovljenih:

|  |  |
| --- | --- |
| Podružnica s. p. | 1 |
| Poslovna enota | 1 |
| Samostojni podjetnik posameznik s.p. | 7 |
| Zavod | 1 |

 V občini delujeta 2 gospodarski družbi, ki se na podlagi podatkov iz letnih poročil v obdobju 2012-2016 štejeta med hitro rastoča podjetja (HRP):



Več o HRP in kriterijih za uvrstitev na seznam lahko preverite na spletni strani AJPES ([www.ajpes.si](http://www.ajpes.si)).

**Register dejanskih lastnikov (RDL) - NOVO**

AJPES v skladu s 44. členom [Zakona o preprečevanju pranja denarja in financiranja terorizma](http://www.pisrs.si/Pis.web/pregledPredpisa?id=ZAKO7132) in v sodelovanju z Uradom RS za preprečevanje pranja denarja 11.12.2017 vzpostavlja Register dejanskih lastnikov (RDL).

**Dejanski lastnik je fizična oseba, ki je končni lastnik stranke ali jo nadzira ali kako drugače obvladuje, ali fizična oseba, v imenu katere se izvaja transakcija (33. čl. ZPPDFT-1).**

RDL bo osrednja zbirka **informacij o dejanskem lastništvu pravnih oseb,** saj je identifikacija fizične osebe, ki ima v lasti ali nadzoruje poslovni subjekt, eden od pogojev za uspešno preprečevanje pranja denarja in financiranja terorizma.

**Namen vzpostavitve RDL:**

* zagotavljanje transparentnosti lastniških struktur poslovnih subjektov in s tem zmanjšanje možnosti zlorab poslovnih subjektov za pranje denarja in financiranje terorizma,
* zavezancem (4. člen ZPPDFT-1), ki morajo pri poslovanju izvajati ukrepe preprečevanja pranja denarja in financiranja terorizma, se omogoči dostop do verodostojnih podatkov za potrebe izvajanja ukrepa pregleda stranke,
* zagotovitev dostopa do verodostojnih podatkov organom odkrivanja in pregona, sodiščem in nadzornim organom iz 139. člena ZPPDFT-1 za potrebe izvajanja pooblastil in drugim državnim organom, ki odločajo o pravicah subjektov, ki imajo finančne posledice za državni proračun (podeljevanje raznih subvencij, olajšav,…).

**Kdo vpisuje podatke v RDL?**

* gospodarski subjekti (gospodarske družbe, razen izjem in zadruge),
* poslovni subjekti, ki nimajo deležev (društva, ustanove, politične stranke, sindikati, verske skupnosti ipd.),
* tuji skladi, tuje ustanove ali podobni pravni subjekti tujega prava, ki imajo davčne obveznosti v Republiki Sloveniji.

**Kdo NE vpisuje podatkov v RDL?**

* samostojni podjetniki posamezniki,
* posamezniki, ki samostojno opravljajo dejavnost,
* enoosebne družbe z omejeno odgovornostjo, kjer je družbenik in zastopnik ista oseba,
* neposredni in posredni proračunski uporabniki ter
* gospodarske družbe na organiziranem trgu, na katerem morajo v skladu z zakonodajo EU ali primerljivimi mednarodnimi standardi spoštovati zahtevo po razkritju, ki zagotavlja ustrezno preglednost informacij o lastništvu.

**Rok za vpis podatkov o dejanskih lastnikih**

* poslovni subjekti vpišejo podatke o dejanskih lastnikih v RDL v 14 mesecih od uveljavitve ZPPDFT-1 , tj. **do 19.1.2018**, (176. člen ZPPDFT-1),
* poslovni subjekti so dolžni v register vpisati podatke o svojem dejanskem lastniku in njihove spremembe v roku osmih dni od vpisa poslovnega subjekta v Poslovni register Slovenije ali davčni register (44. člen ZPPDFT-1).

Dodatne informacije najdete tudi na spletni strani [www.ajpes.si](http://www.ajpes.si) ali pa nas pokličete na telefonsko številko 02/530-09-80 in z veseljem vam bomo pomagali.